Allan Busk forlader med øjeblikkelig virkning Rebild Byråd.

Stemmeslugeren Allan Busk (L) forlader byrådet i Rebild Kommune. Det oplyser kommunen på sin hjemmeside . Grunden bag, skyldes ifølge Den socialistiske Fællesliste helbredsmæssige årsager. - Allan Busk har meddelt at han grundet helbreds- og arbejdsmæssige årsager fratræder sit mandat i byrådet i Rebild. Vi er naturligvis kede af situationen. Stor tak til Allan for hans store arbejde indtil nu. Allan fortsætter som en aktiv del af vores bagland, hvilket vi er meget glade for, udtaler Sandie Jellesen (L). Det er Sidsel Simonsen (L), der istedet tiltræder, da hun har været suppleant for Allan Busk siden hans sygemelding i efteråret 2022. Ved kommunalvalget i 2021 fik Allan Busk 1.810 personlige stemmer, hvilket gjorde ham til absolut topscorer i Rebild Kommune.